Oficialusis leidinys L 028 , 01/02/1977 p. 0035 - 0036

specialusis leidimas suomių kalba: skyrius 3 tomas 8 p. 0073

specialusis leidimas graikų k.: skyrius 03 tomas 17 p. 0078

specialusis leidimas švedų kalba: skyrius 3 tomas 8 p. 0073

specialusis leidimas ispanų kalba: skyrius 03 tomas 11 p. 0191

specialusis leidimas portugalų kalba skyrius 03 tomas 11 p. 0191



Komisijos reglamentas (EEB) Nr. 209/77 1977 m. sausio 31 d. iš dalies keičiantis Reglamentą (EEB) Nr. 776/73 dėl sutarčių registravimo ir duomenų dėl apynių perdavimo EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į 1971 m. liepos 26 d. Tarybos reglamentą (EEB) Nr. 1696/71 dėl bendro apynių rinkos organizavimo [1] su pakeitimais, padarytais Stojimo aktu [2], ir ypač į jo 6 straipsnio 5 dalį ir 18 straipsnį, kadangi 1973 m. kovo 20 d. Komisijos reglamente (EEB) Nr. 776/73 dėl sutarčių registravimo ir duomenų dėl apynių perdavimo [3] nustatytas sąrašas duomenų, kuriuos valstybės narės privalo perduoti Komisijai, kad būtų parengta Reglamento (EEB) Nr. 1696/71 11 straipsnyje minėta metinė ataskaita; kadangi tokie duomenys yra visų pirma susiję su augintojų pajamomis; kadangi dėl to, kad rinkos struktūros įvairiuose regionuose gali būti nevienodos, reikėtų nustatyti tam tikrus veiksnius, kuriais remiasi pajamų įvertinimas, ir pardavimo etapą, per kurį toks įvertinimas atliekamas, kad būtų galima visų valstybių narių duomenis palyginti; kadangi šiame reglamente numatytos priemonės atitinka Apynių vadybos komiteto nuomonę, PRIĖMĖ ŠĮ REGLAMENTĄ: 1 straipsnis Reglamento (EEB) Nr. 776/73 4 straipsnis pakeičiamas ir išdėstomas taip: "Kiekviena valstybė narė kasmet ne vėliau kaip iki kovo 31 d. perduoda Komisijai šiuos duomenis: 1) Apie kiekvieną pripažintą auginimo regioną ir kiekvieną veislę: a) apie einamųjų kalendorinių metų derlių ir kiekvienų ateinančių metų derlių: - apynių, dėl kurių sudarytos išankstinės sutartys, kiekius, - vidutines 50 kg kainas; b) apie visus pristatytus ankstesnių kalendorinių metų derliaus apynius, išskiriant išankstines sutartis ir kitas sutartis: - patiektų apynių kiekius, - vidutines 50 kg kainas; c) pardavimo etapą, per kurį buvo gautos tos vidutinės kainos. 2) Apie visus praėjusiais kalendoriniais metais pristatytus apynius: a) 50 kg apynių pirminio paruošimo (pirmojo džiovinimo ir pirmojo pakavimo) vidutines išlaidas, kurias patiria augintojas ūkyje; b) 50 kg apynių antrinio paruošimo (apdorojimo siera, galutinio džiovinimo, galutinio pakavimo, ženklinimo) vidutines išlaidas; c) 50 kg apynių spurgų sandėliavimo išlaidas, kurias augintojų labui patyrė augintojų grupės, gavusios teisę būti pripažintos arba jos negavusios pagal Reglamento (EEB) Nr. 1696/71 7 straipsnio 3 dalį, ir prekybininkai; d) vidutines rinkotyros (marketingo) išlaidas, kurias patyrė augintojų grupės, 50-čiai kg. 3) Kai apynių paruošimo darbai atliekami kaip viena operacija, atitinkamos valstybės narės gali nurodyti 2 punkto a ir b papunkčiuose minėtas išlaidas vienu skaičiumi. 4) Per laikotarpį nuo rugsėjo 1 d. iki rugpjūčio 31 d., skiriant prekybą tarp valstybių narių ir prekybą su šalimis, kurios nėra Bendrijos narės, kiekius ir kainas pristatant iki pasienio (už 100 kg): a) importuojamų: - 12.06 apynių spurgų ir lupulino, - 13.03 A VI apynių ekstrakto; b) eksportuojamų: - 12.06 apynių spurgų ir lupulino, - 13.03 A VI apynių ekstrakto." 2 straipsnis Reglamento (EEB) Nr. 776/73 6 straipsnio pirmas sakinys papildomas šiais žodžiais: "išskirdama pirmųjų auginimo metų plotus, antrųjų auginimo metų plotus ir kitus plotus:." 3 straipsnis Šis reglamentas įsigalioja trečią dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1977 m. sausio 31 d. Komisijos vardu Finn Gundelach Pirmininko pavaduotojas [1] OL L 175, 1971 8 4, p. 1. [2] OL L 73, 1972 3 27, p. 14. [3] OL L 74, 1973 3 22, p. 14. --------------------------------------------------